b'\n_START_ARTICLE_\nDrej\xc4\x8dek in trije Marsov\xc4\x8dki\n_START_SECTION_\nZgodba\n_START_PARAGRAPH_\nMi\xc5\xa1, Ma\xc5\xa1 in \xc5\xa0a\xc5\xa1 so trije Marsov\xc4\x8dki. Ma\xc5\xa1 je drugi Marsov\xc4\x8dek po velikosti in hodi v drugi razred, kjer mu najbolj od vseh predmetov gre ra\xc4\x8dunstvo. Glavo je imel ve\xc4\x8djo od najve\xc4\x8dje makedonske lubenice, telo pa ni bilo mnogo \xc5\xa1ir\xc5\xa1e od steklenice za kokto. Tenke roke s tremi prsti so mu rasle iz glave, tam kjer bi morala biti u\xc5\xa1esa. Namesto nosu je imel samo dve luknji sredi obraza. Oble\xc4\x8den je bil v otro\xc5\xa1ke \xc5\xbeabe in prepasan s kravato. _NEWLINE_Vsi trije so se preva\xc5\xbeali z lete\xc4\x8do cigaro. To je magnetno vozilo, ki je po obliki podobno cigari iz tobaka. Tako Ma\xc5\xa1u kot tudi drugim Marsovcem ni bilo dovoljeno pristati na Zemlji, vendar Marsov\xc4\x8dki so to prekr\xc5\xa1ili, saj so na  Zemlji obiskali Drej\xc4\x8dka. Z njim so se vsi trije kmalu spoprijateljili. Skupaj so ugotovili, da so razlike med \xc5\xbeivljenjem na Marsu in Zemlji zelo velike. Na Marsu \xc5\xa1ola in umivanje nista obvezni, otroci lahko hodijo spat, kadar \xc5\xbeelijo. Hi\xc5\xa1e so podobne steklenicam, stene so prozorne, stoli znajo hoditi in govoriti. Najbolj pomembno pa je, da so na Marsu prepovedane vojne, kar pa je na Zemlji \xc5\xa1e vedno dovoljeno. _NEWLINE_\xc5\xa0a\xc5\xa1, Ma\xc5\xa1 in Mi\xc5\xa1 so Drej\xc4\x8dka nau\xc4\x8dili, da \xc4\x8de bi vsi ljudje mislili, da se vojne ne dajo prepovedati, potem na svetu ne bo nikoli miru. \xc4\x8ce ho\xc4\x8demo dose\xc4\x8di mir, ni dovolj, da ga samo ljubimo. Za mir se je treba boriti. To lepo idejo so Marsov\xc4\x8dki prenesli na Drej\xc4\x8dka. Ma\xc5\xa1 in ostali Marsov\xc4\x8dki ne vedo, kaj so topovi, pu\xc5\xa1ke, kaj pomeni vojna in prelivanje krvi. Na Marsu so tudi lep\xc5\xa1i in pravi\xc4\x8dnej\xc5\xa1i odnosi med ljudmi. Marsovci so na koncu podaril Drej\xc4\x8dku za spomin pas v obliki kravate, nenavaden gumb s tremi luknjami in svetle\xc4\x8do kroglico.'